Paștele ortodox va fi sărbătorit în acest an pe 5 mai, în timp ce Paștele catolic va fi celebrat pe 31 martie. Având în vedere diferența de o lună între cele două sărbători, vacanța de Paște va coincide exclusiv cu sărbătoarea ortodoxă. Astfel, conform anunțului făcut de Ministerul Educației citat de Edupedu, elevii din învățământul preuniversitar vor merge la școală în ziua Paștelui catolic și vor intra în vacanță de Paște începând cu data de 27 aprilie 2024.
Calendarul școlar 2024-2025
Calendarul școlar pentru anul 2024-2025 va urma o structură similară cu cea a anului școlar precedent, împărțindu-se în 5 module, separate de perioade de vacanță. Anul școlar va avea în total 36 de săptămâni, cu începerea cursurilor la data de 9 septembrie 2024 și încheierea lor la data de 20 iunie 2025. Iată perioadele în care elevii vor merge la școală:
— de luni, 9 septembrie 2024, până vineri, 25 octombrie 2024;
— de luni, 4 noiembrie 2024, până vineri, 20 decembrie 2024;
— de miercuri, 8 ianuarie 2025, până vineri, 7 februarie 2025, respectiv vineri, 14 februarie 2025, sau vineri, 21 februarie 2025, după caz, la decizia inspectoratelor școlare județene/al municipiului București, în urma consultărilor cu beneficiarii primari ai educației, cu părinții/reprezentanții legali ai acestora și cu cadrele didactice, realizate la nivelul unităților de învățământ;
de luni, 17 februarie 2025, respectiv luni, 24 februarie 2025, sau luni, 3 martie 2025, la decizia inspectoratelor școlare județene/ al municipiului București, după caz, până joi, 17 aprilie 2025;
— de luni, 28 aprilie 2025, până vineri, 20 iunie 2025.
Fiți la curent cu ultimele noutăți. Urmăriți DCNews și pe Google News